Moharriadi Syafari
Moharriadi Syafari (lahe di Samatiga, Aceh Barat, 10 Maret 1972), nakeuh sidroe politisi dari PKS di Aceh. Gobnyan jinoe nakeuh anggota DPR Aceh, nyang ka geujabat dua go periode dari thon 2004. La'en nibak nyan, gobnyan nakeuh waki ketua umum Dewan Pengurus Daerah Partai Keadilan Sejahtera (DPW PKS) Aceh. Sigohlom nyan gobnyan na tom jeuet Ketua DPW Partai Keadilan Aceh dan Sekretaris DPW PKS Aceh. Moharriadi nakeuh lulosan Fakultas Teknik Universitas Syiah Kuala ngon Fakultas Tarbiyah IAIN Ar-Raniry. Sigohlom geutamong donya pulitek, gobnyan nakeuh aktivis Lembaga Dakwah Kampus bak dua boh perguruan tinggi nyan. Ureueng tuha gobnyan asaigeuh dari Samatiga, saboh keucamatan di Kabupaten Aceh Barat. Moharriadi geumeukawen ngon Suriawati Hasballah dan na 5 droe aneuk, Jiyad Ahmad Khalid, Muwahhida Ghienal Jinan, Mushaddiqa Hudriy Raiyana, Hasan Ahmad Khubaib, dan Muthahhira Ainiyal Alya.
Watee pilkada Aceh Barat thon 2012, Moharriadi Syafari geu'ek seubagoe calon waki bupati, geudampingi bupati nyang teungoh lam jabatan, Ramli MS. Pasangan nyoe geudukong oleh PKS ngon Partai Rakyat Aceh. Bah pih na rôh lam putaran keudua, pasangan nyoe talo nibak pasangan H. T. Alaidinsyah ngön Drs. H. Rachmat Fitri HD, MPA.